stanford-oval/wikipedia huggingface dataset:
Brittany Murphyn filmografia
Televisio

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 1991 | Murphy Brown | Murphy Brown | Frankin sisko | ”On Another Plane: Part 1” |
| 1991–1992 | Drexell's Class | Drexell's Class  | Brenda Drexell | 18 |
| 1992 | Kids Incorporated | Kids Incorporated | Celeste | ”Lay Off” |
| 1992 | Parker Lewis ei mene halpaan | Parker Lewis Can’t Lose | Angie | ”The Kiss” |
| 1993 | Almost Home | Almost Home | Molly Morgan | 13 |
| 1993 | Kullannuppu | Blossom | Wendy | ”Blossom in Paris: Part 1” |
| 1994 | Frasier | Frasier | Olsen | ”Give Him the Chair!” |
| 1994 | Viiden juttu | Party of Five | Abby | ”Homework”   ”Good Sports” |
| 1994–1995 | Sister, Sister | Sister, Sister | Sarah |  ”First Dates”  |
| 1995 | Isojen poikien leikit | Boy Meets World | Trini Martin | ”My Best Friend’s Girl”   ”The Last Temptation of Cory” |
| 1995 | The Marshal | The Marshal | Lizzie Roth | ”These Foolish Things” |
| 1995 | Sea Quest | Sea Quest | Christine VanCamp | ”Second Chance” |
| 1995 | Harkittu murha | Murder One | Diane ”Dee-Dee” Carson | ”Chapter Nine” |
| 1996 | Nash Bridges | Nash Bridges | Carrie | ”Night Train” |
| 1996 | Clueless – Huolettomat | Clueless | Jasmine | ”Driving Me Crazy” |
| 1997–2009 | Kukkulan kuningas | King of the Hill | Luanne Platter (ääni)   ja useita muita hahmoja (äänet) | 226 |
| 1999–2000 | Pepper Ann | Pepper Ann | Tank the 8th grader (ääni) |  ”Sketch 22/Manly Milo”  ”Beyond the Good and Evel/One of the Guys”  ”Unhappy Campers/The Search for Pepper Ann Pearson”  ”The Finale”  |
David Jackson

David Jackson –nimisiä henkilöitä ovat:
David Jackson (s. 1988), yhdysvaltalainen koripalloilija
David Jackson (s. 1947), englantilainen muusikko
David Jackson, yhdysvaltalainen televisio-ohjaaja ja -käsikirjoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Jackson”, voi hakea sivunnimihaulla, laajalla sivunnimihaulla tai tekstihaulla.
Brook
Persoona

Brook on omalaatuinen persoona muiden olkihattupiraattien tavoin. Hän puhuu kuten herrasmies, mutta käyttäytyy toisinaan aivan päinvastaisesti. Esimerkiksi ruokapöydässä hän saattaa hyvinkin piereskellä ja röyhtäillä. Hän myös pyytää jatkuvasti kauniita neitoja näyttämään alusvaatteensa ja merenneitoja lainaamaan hänelle rahaa. Kuitenkin Brook on kohtelias ja kunnioittaa tovereitaan, kutsuen Luffya esimerksi "Luffy-herraksi". Hän nauttii elämän pienistä iloista, kuten auringonvalosta, ystäviensä seurasta ja musiikista. Yllättävää kyllä, Brookin suurimpia pelkoja ovat eriskummalliset ja oudot oliot, kuten aaveet ja zombit. Esimerkiksi Thriller Park-osioissa hän säikähti Pelonan aavetta joka oli tullut olkihattujen laivalle. Tästä pelosta tekee koomisen se, että Brook itsekin on elävä luuranko eikä siis mikään kovin normaali otus. Brook on myös joissain tilanteissa erittäin tyyni ja kärsivällinen (hän oli yksin 50 vuotta Florianin kolmiossa odottaen poispääsyä).
Hänen suuri intohimonsa on musiikki ja hän osaakin soittaa mitä tahansa soitinta (pääasiassa kuitenkin viulua, pianoa ja kitaraa). Sekä iloisina että murheellisina aikoina musiikki on ollut se, joka on ollut aina Brookin seurana. Brook pääsi kahden vuoden aikana musiikkimaailman huipulle Soul Kinginä ja sai lukuisia faneja ja kannattajia. Hänen suosikkilaulunsa on Bink's sake jonka sanoista tulee myös hänen unohtumaton naurunsa "yohohoho". Brook nauraakin melkein kaikelle ja kertoo mielellään vitsejä. Hänellä on taito pilailla myös itsensä kustannuksella. Hän rakastaa luuhuumoria eli vitsejä, jotka viittavat siihen, että hän on luuranko.
Ennen olkihattuihin liittymistä Brook oli kovin yksinäinen ajelehtiessaan ränsistyneellä aavelaivallaan ilman kenenkään seuraa. Tuona aikana hän kuitenkin viihdytti itseään mm. laulaen, haaveillen ja puhuen yksinään. Nereidisaarille mentäessä Brook kertoo Frankylle, että on tottunut puhumaan itsekseen. Vaikka Brook on vanhin olkihatuista, hän on lapsenmielinen ja innostuu helposti pienistäkin asioista Luffyn ja Chopperin tavoin . Hän on aina valmis pelastamaan toverinsa pulasta. Kun esimerkiksi Luffy tippuu veteen, hän ryntää Chopperin kanssa perään, vaikkei kumpikaan osaa itsekään uida.
Brook uskoo sanontoihin "Kaikki hyvä tulee aikanaan" ja "Elämä on ihanaa, kun sen oikein oivaltaa". Hän katseleekin elämää hyvässä valossa ja on optimistinen. Hän inhoaa ihmisiä, jotka tuhlaavat elämänsä ja tappavat toisia syyttä, koska hän tietää että eläminen on tehty elettäväksi ja osaa arvostaa sitä kuoltuaan jo kerran. Brook tekee mitä vain pitääkseen lupauksensa ja ollakseen hyvä ystävä muille. Brookin unelma on jälleennäkeminen Laboon-valaan kanssa, jonka hän tovereineen joutui kerran jättämään eräälle niemelle, koska pikkuinen valas ei olisi selvinnyt aavalla ja vaarallisella merellä. Molemmat ovat muistaneet lupauksensa jo monien vuosikymmenien ajan.
Cress Williams

Cress Williams
Cress Williams (s. 27. heinäkuuta 1968 Heidelberg, Baden-Württemberg Saksa) on yhdysvaltalainen näyttelijä. Hänet tunnetaan muun muassa televisiosarjasta Pako, jossa hän näyttelee salamurhaaja Wyattia. Williams tunnetaan myös sarjoista Greyn anatomia, Teho-osasto, Kodinpuolustaja, Nash Bridges ja Beverly Hills 90210. Vuodesta 2018 alkaen Williams on näytellyt televisiosarjassa Black Lightning Mustaa Salamaa.
Hän oli naimisissa näyttelijä Simbi Khalin kanssa.
Aiheesta muualla

Cress Williams Internet Movie Databasessa. (englanniksi)
'Hart of Dixie's' Cress Williams marries; costars celebrate too - Los Angeles Times
Diana (elokuva)

| Diana |
| --- | --- |

Ohjaaja:  Oliver Hirschbiegel
Käsikirjoittaja:  Stephen Jeffreys
Tuottaja:  Robert Bernstein Douglas Rae
Säveltäjä:  Rachel Portman
Kuvaaja:  Rainer Klausmann
Leikkaaja:  Hans Funck
Pääosat:  Naomi Watts Naveen Andrews Cas Anvar
Valmistustiedot
Valmistusmaa:  Britannia Ranska Kroatia
Tuotantoyhtiö:  Ecosse Films Le Pacte Film i Väst Scope Pictures
Levittäjä:  Entertainment One ProVideo Netflix iTunes
Ensi-ilta:  Britannia 20. syyskuuta 2013 Suomi 8. marraskuuta 2013
Kesto:  113 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Diana on vuonna 2013 ensi-iltansa saanut elokuva, joka kertoo prinsessa Dianan kahdesta viimeisestä vuodesta. Oliver Hirschbiegelin ohjaama elämäkertaelokuva keskittyy Dianan suhteeseen sydänkirurgi Hasnat Khaniin ja Dodi Al-Fayediin. Elokuvassa Dianaa näyttelee brittiläis-australialainen Naomi Watts. Elokuva ensi-iltansa oli Britanniassa 20. syyskuuta 2013 ja Suomessa 8. marraskuuta 2013.
Kriitikot ovat lytänneet elokuvan täysin ja antaneet sille murska-arvosteluja.
Näyttelijät

| 0 | 1 | 2 |
| --- | --- | --- |
|  Naomi Watts  | … |  Prinsessa Diana   |
|  Naveen Andrews  | … |  Hasnat Khan   |
|  Cas Anvar  | … |  Dodi Al-Fayed   |
|  Laurence Belcher  | … |  Prinssi William   |
|  Harry Holland  | … |  Prinssi Harry   |
|  Douglas Hodge  | … |  Paul Burrell   |
Aiheesta muualla

Virallinen sivusto (Arkistoitu – Internet Archive)
Diana Internet Movie Databasessa (englanniksi)
Oliver Hirschbiegelin ohjaamat elokuvat
Dorcas Nakhomicha Ndasaba

Dorcas Nakhomicha Ndasaba (s. 31. maaliskuuta 1971 Bungoma) on kenialainen lentopalloilija. Hän edusti seuratasolla nairobilaista Telekomia. Nakhomicha Ndasaba edusti maataan vuosien 2000 ja 2004 olympialaisissa, joista molemmissa Kenia sijoittui jaetulle yhdennelletoista tilalle.
Brownin piirikunta (Minnesota)

Brown Minnesotan kartalla
Brownin piirikunta sijaitsee Yhdysvaltojen Minnesotan osavaltion eteläosassa. Vuoden 2010 väestönlaskennassa siellä oli 25 893 asukasta. Piirikunta perustettiin 20. helmikuuta 1855 ja on saanut nimensä Joseph Renshaw Brownin, kauppiaan, poliitikon ja intiaaniagentin, mukaan.
Cabela’s Big Game Hunter

Cabela’s Big Game Hunter on HeadGames Publishingin luoma metsästys-tietokonepeli ja samannimisen pelisarjan ensimmäinen osa. Peli julkaistiin vuonna 1998.
Aiheesta muualla

Peli MobyGames-sivustolla.
Brittiläisen Kolumbian B-36-onnettomuus

| Brittiläisen Kolumbian B-36-onnettomuus |
| --- | --- |
 B-36-kone samasta lentueesta kuin onnettomuuskone
Yhteenveto
Päivämäärä:  13. helmikuuta 1950
Onnettomuustyyppi:  moottorivika
Tapahtumapaikka:  Kanadan ilmatila
 :  56°1′27.61″N, 128°37′11.91″W
Lähtöpaikka:  Carswellin lentotukikohta, Texas
Kuolleita:  5
Eloonjääneitä:  12
Lentokone
Konetyyppi:  Convair B-36 Peacemaker
Lentoyhtiö:  Yhdysvaltain ilmavoimat
Matkustajia:  1
Miehistöä:  16
Yhdysvaltain ilmavoimien Convair B-36 Peacemaker -pommikone putosi Brittiläisessä Kolumbiassa 13. helmikuuta 1950 hieman sen jälkeen kun miehistö oli pelastautunut laskuvarjoilla. Kone jouduttiin hylkäämään, koska sen moottorit olivat syttyneet tuleen. Lennon tarkoitus oli harjoitella ydinpommitusta ja sillä lastina ollut Mark 4 -ydinpommi, jossa ei kuitenkaan ollut ydinräjähdykseen tarvittavaa plutoniumia, pudotettiin mereen. Autopilotilla lentäneen koneen oli tarkoitus pudota mereen miehistön hypättyä, mutta hylky löydettiin vuonna 1953 Kanadan sisämaasta.
Etsinnät

Useimmat ilmavoimien koneet olivat vielä etsimässä pari viikkoa aiemmin kadonnutta Douglas C-54D-konetta kun ne komennettiin etsimään kadonnutta pommikonetta. Pelastusoperaatioon osallistui myös kanadalaisia sotilaita ja siviilejä.
Sukeltaja löysi ydinpommiksi epäilemänsä esineen 2016 Kanadan rannikolta Haida Gwaiin saaristosta. Tutkittuaan esinettä Kanadan asevoimat totesivat, että se ei ole pommi vaan jonkin koneen teräsosa.
David Poile

David Poile (s. 14. helmikuuta 1950 Toronto, Ontario, Kanada) on yhdysvaltalainen entinen jääkiekkoilija ja nykyinen Nashville Predatorsin toimitusjohtaja.
Poile on toiminut GM:n virassa Nashvillessä vuodesta 1997 lähtien, ja on toistaiseksi seurahistorian ainoa GM. Vuosina 1982–1995 Poile toimi samassa virassa Washington Capitalsin organisaatiossa.
Yhdysvaltain maajoukkueen managerina Poile on toiminut kaksissa MM-kilpailuissa sekä vuoden 2014 talviolympialaisissa. Lisäksi hän on ollut apulaismanagerina kolmissa MM-kilpailuissa ja vuoden 2010 talviolympialaisissa.
Peliura

Omalla peliurallaan Poile pelasi kolme ottelua AHL-farmiliigan Rochester Americansissa. Hänen pelipaikkansa oli keskushyökkääjä.
Muuta

Poilen isä, Bud Poile, oli entinen jääkiekkoilija, valmentaja ja GM. Hänet valittiin vuonna 1990 Hall of Fameen. Lisäksi hänen setänsä Don Poile pelasi 1950-luvulla 66 NHL-ottelua Detroit Red Wingsissä.
Poile voitti vuonna 2001 Lester Patrick Trophyn merkittävästä jääkiekon hyväksi tehdystä työstä. Hänen isänsä oli voittanut kyseisen palkinnon 12 vuotta aiemmin.
Poile nimettiin Hockey Hall of Fameen vuonna 2024.
Dazzler

B.E. Meyers & Co., Inc. yrityksen valmistama dazzler.
Dazzler on lamaannuttava ase, joka käyttää voimakasta suunnattua lasersäteilyä tehdäkseen kohteensa väliaikaisesti toimintakyvyttömäksi aiheuttaen tilapäistä sokeutta. Alun perin dazzlerit kehitettiin sotilaskäyttöä varten, mutta ovat sittemmin hiljalleen tulleet käyttöön myös poliisityöhön sekä turvallisuusalalle.
Cressida Cowell

| Cressida Cowell |
| --- | --- |
 Cowell vuonna 2017
Henkilötiedot
Syntynyt: 15. huhtikuuta 1966
Kansalaisuus:  brittiläinen
Ammatti:  kirjailija
Arvonimi: The Honourable
Kirjailija
 Nimikirjoitus
Aiheesta muualla
www.cressidacowell.co.uk
Löydä lisää kirjailijoitaKirjallisuuden teemasivulta
Cressida Cowell (s. 15. huhtikuuta 1966) on brittiläinen lastenkirjailija ja kuvittaja. Hän on kirjoittanut 12-osaisen Näin koulutat lohikäärmeesi -sarjan (How to Train Your Dragon, 2003–2015), joiden pohjalta DreamWorks on tehnyt useita samannimisiä elokuvia.
Cowell on opiskellut kirjallisuutta ja graafista suunnittelua. Hän asuu Lontoossa puolisonsa kanssa. Heillä on kaksi tytärtä ja poika.
Aiheesta muualla

Kirjailijan viralliset verkkosivut
Chaneins

Chaneins on kunta Ainin departementissa Rhône-Alpesin hallintoalueella Ranskassa. Kunnassa oli 560 asukasta vuoden 1999 väestönlaskennassa. Chaneinsin pinta-ala on 13 neliökilometriä.
Browning M1919

Browning M1919
Browning M1919 .30 Cal on  Yhdysvaltain käyttämä rekyylitoiminen, vyösyöttöinen, ilmajäähdytteinen konekivääri, joka hyväksyttiin palveluskäyttöön vuonna 1919. Konekivääri on kehitetty John M. Browningin ensimmäisen maailmansodan aikaisesta vesijäähdytteisestä M1917-mallista.
Asetta käytettiin toisessa maailmansodassa, Korean sodassa ja vielä Vietnamin sodassa, sekä jalkaväen tukiaseena, että ajoneuvo- ja lentokone-aseena. 7,62×51 mm NATO -patruunalle muutettuna M1919 on ollut käytössä Yhdysvalloissa 1990-luvulle ja monissa maissa edelleenkin.
Ase painaa 14 kiloa ilman jalustaa ja sen tulinopeus on 400–600 laukausta minuutissa.
Aseen kuumenemisen vuoksi suurin käytännön tulinopeus on noin 60 laukausta minuutissa puolen tunnin ajan.
Aiheesta muualla

Aseen manuaali, Washington 1937 (englanniksi)
Wikimedia Commonsissa on kuvia tai muita tiedostoja aiheesta .
Calvary Church

| Calvary Church |
| --- | --- |
Suuntautuminen:  kristinusko
Kirkkokunta:  Calvary Chapel
Johtava pastori:  Skip Heitzig
Pääkirkko:  Albuquerque, New Mexico
Jäseniä:  n. 16 823 /vko (2019)
Aiheesta muualla
Sivusto
Infobox OKNimi-testi OK: 
Calvary Church on kristillinen seurakunta, joka sijaitsee Albuquerquen kaupungissa New Mexicossa, Yhdysvalloissa. Seurakunnalla on yhteensä noin 16 800 viikoittaista kävijää. CBS Newsin mukaan seurakunta oli Yhdysvaltain 22. suurin megakirkko vuonna 2019. Seurakunnan johtava pastori on Skip Heitzig.
Brook Lopez

Lopez vuonna 2009.
Brook Lopez (s. 1. huhtikuuta 1988 Los Angeles, Kalifornia) on yhdysvaltalainen koripalloilija, pelipaikaltaan sentteri.
Ennen ammattilaisuraansa Lopez pelasi yliopistokoripalloa Stanfordin yliopiston joukkueessa. Hän edusti NBA:ssa yhdeksän kautta Brooklyn Netsiä, joka Lopezin aloittaessa oli vielä nimeltään New Jersey Nets, ja kesällä 2017 hän siirtyi Los Angeles Lakersiin. Kesällä 2018 hän siirtyi Milwaukee Bucksiin. Kesällä 2021 Lopez voitti Bucksissa NBA:n mestaruuden.
Muuta

Lopezin kaksosveli Robin Lopez pelaa myös NBA:ssa. He pelasivat yhdessä samaan aikaan Stanfordissa, ja molemmat valittiin vuoden 2008 varaustilaisuudessa ensimmäisellä kierroksella. Kaudeksi 2019–2020 Robin siirtyi Milwaukee Bucksiin eli jälleen samaan seuraan veljensä kanssa.
Aiheesta muualla

Kuvia tai muita tiedostoja aiheesta Brook Lopez Wikimedia Commonsissa
Yhdysvaltain joukkue – Koripallon MM-kilpailut 2019
4 White ·
5 Mitchell ·
6 Harris ·
7 Smart ·
8 Barnes ·
9 Brown ·
10 Tatum ·
11 Plumlee ·
12 Turner ·
13 Lopez ·
14 Middleton ·
15 Walker ·
Valmentaja Popovich
Milwaukee Bucks – NBA:n mestari 2021
0 Donte DiVincenzo ·
3 Elijah Bryant ·
5 Jeff Teague ·
7 Bryn Forbes ·
9 Bobby Portis ·
11 Brook Lopez ·
13 Jordan Nwora ·
15 Sam Merrill ·
17 P. J. Tucker ·
21 Jrue Holiday ·

22 Khris Middleton ·
24 Pat Connaughton ·
25 Mamadi Diakité ·
34 Giánnis Antetokoúnmpo ·
43 Thanásis Antetokoúnmpo ·
44 Justin Jackson ·
66 Axel Toupane

Päävalmentaja Mike Budenholzer 

Apuvalmentajat Vin Baker · Mike Dunlap · Chad Forcier · Darvin Ham · Charles Lee · Josh Oppenheimer · Patrick St. Andrews · Ben Sullivan
Chandresh Kumari Katoch

| Chandresh Kumari Katoch |
| --- | --- |

Intian kulttuuriministeri
 2012–2014  
Edeltäjä:  Kumari Selja
Seuraaja:  Shripad Yesso Naik
Henkilötiedot
Syntynyt: 1. helmikuuta 1944 (ikä 80) Jodhpur, Brittiläinen Intia
Tiedot
Puolue:  Intian kongressipuolue
Tutkinnot:  Jodhpurin yliopisto
Chandresh Kumari Katoch (hindiksi चन्द्रेश कुमारी कटोच, Candreś Kumārī Kaṭoc; s. 1. helmikuuta 1944 Jodhpur) on intialainen kongressipuolueen poliitikko, joka toimi maansa kulttuuriministerinä 2012–2014. Hän syntyi rajasthanilaisen Jodhpurin ruhtinaskunnan hallitsijaperheen vanhimpana tyttärenä. Hän on avioliittonsa kautta osa myös Himachal Pradeshin ruhtinashuonetta. Hän vaikutti Himachal Pradeshin osavaltioparlamentissa vuosina 1972–1977, 1982–1984 ja 2003–2007. Lok Sabhassa hän istui 1984–1989 ja Rajya Sabhassa 1996–2003. Parlamentaaristen tehtäviensä ohella hän toimi kongressipuolueen naisjärjestö All India Mahila Congressin puheenjohtajana 1999–2003. Katoch valittiin Intian kulttuuriministeriksi vuonna 2012.
Dažbog

M. Presnyakov. Dažbog. 1998.
Dažbog (myös Dazbog, Dabog, kyrill. Дажбог) on slaavilaisessa mytologiassa auringon jumala. Hän on yksi harvoista autenttisista slaavilaisista jumalista: Dažbog mainitaan Nestorin kronikassa ja useissa muissakin käsikirjoituksissa.
Erään tulkinnan mukaan Dažbog on Svarogin poika ja tulen jumalan Svarogičin veli. Joissakin myyteissä hän on Kuun jumalattaren puoliso. Venäläisessä kansanperinteessä Dažbogin sanotaan syntyvän joka päivä uudestaan lapseksi ja kuolevan auringonlaskun myötä vanhana miehenä.
Slaavilainen mytologia ja kansanperinne
| --- | --- |
Pääjumalat:   Perun  Veles  Jarilo  Morana  Svarog  Dažbog  Svantovit  Triglav  Zorja 
Muita jumalia:   Belobog  Tšernobog  Hors  Lado  Mokoš  Porenut  Porewit  Radegast  Rod  Rugievit  Stribog 
Legendojen sankarit:   Bogatyr  Aljoša Popovitš  Dobrynja Nikititš  Ilja Muromets  Lech, Čech ja Rus  Libuše  Marko Kraljević  Nastasja Korolevitšna  Nastasja Mikulišna  Polenitsa  Sadko  Vasilisa Mikulišna 
Taruolennot:   Alkonost  Baba Jaga  Baš Tšelik  Tulilintu  Koštšei Kuolematon  Simargl  Sirin  Solovei-Razboinik  Zmei 
Henget ja paholaiset:   Bannik  Domovoi  Drekavac  Karzełek  Kikimora  Lešii  Liho  Polevoi  Rusalka  Vila  Vampyyrit  Vodjanoi 
Hallitsijat ja muut:   Kalin-tsaari  Ruhtinas Vladimir Krasno(e) Solnyško  Zabava Putjatišna
Capoeta coadi

| Capoeta coadi |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Karpit Cyprinidae
Suku::  Capoeta
Laji::  coadi
Kaksiosainen nimi
 Capoeta coadi  Alwan, Zareian, & Esmaeili, 2016 
Katso myös
   Capoeta coadi Wikispeciesissä   Capoeta coadi Commonsissa 
Infobox OKNimi-testi OK: 
Capoeta coadi on karppien heimon  (Cyprinidae) kalalaji, joka tunnetaan Iranin Karunjoen vesistöalueelta. Se elää nopeasti viraavissa kirkkaissa vesissä. Kala kasvaa noin 20 senttimetrin mittaiseksi. Laji kuvattiin tieteelle vuonna 2016.
Brittiläinen Togomaa

Brittiläinen Togomaa (engl. British Togoland), virallisesti Togomaan huoltohallintoalue (engl. Trust Territory of Togoland), oli Ison-Britannian hallinnassa ollut Kansainliiton mandaattialue Länsi-Afrikassa. Brittiläinen Togomaa muodostettiin osasta Saksalta valloitettua Togomaata vuonna 1916. Toisen maailmansodan jälkeen alue siirtyi Yhdistyneiden kansakuntien (YK) huolto­hallinnon alaiseksi alueeksi vuosiksi 1946–1957. Togomaa liitettiin Ghana Independence Actin tuloksena osaksi Ghanaa vuonna 1957. Brittiläisen Togomaan pääkaupunki oli Ho.
Aiheesta muualla

Kuvia tai muita tiedostoja aiheesta Brittiläinen Togomaa Wikimedia Commonsissa
Dorde Olofintytär

Dorde Olofintytär oli Eurajoen nimismies vuosina 1575–1580, ensimmäisenä naisnimismiehenä Suomen historiassa. Hän oli emäntänä Lavilan tilalla, joka oli aikanaan Eurajoen varakkain. Hänen ensimmäinen aviomiehensä oli kirjuri Henrik Henrikinpoika, ja pari sai pojan, Urbanus Henrikinpojan. Henrikin kuoleman jälkeen Dorden on uskottu avioituneen Lars Olofinpojan kanssa. Larsin kadottua historiallisista lähteistä vuonna 1565, Urbanuksesta tuli tilan isäntä ja nimismies. Hän kuoli vuoden 1575 paikkeilla, jolloin Dorde otti vastuun tilasta ja nimismieheydestä.
Dorde kirjallisissa lähteissä

Ensimmäisen kerran Dorde esiintyy käräjälähteissä vuonna 1550 Henrik Henrikinpojan kuoleman jälkeen, koskien maanvaihtoa. Seuraavan vuoden aikana hänet mainitaan muutaman kerran: Hän sai erään pienen talon isännältä niityn tilapäisesti käyttöönsä hyvityksenä siitä, että oli maksanut tämän sakot miestaposta. Hän peri myös poikansa Urbanuksen kanssa edesmenneen miehensä antamia lainoja. Käräjälähteiden perusteella Dordella oli hallussaan maita Lavilan lisäksi Irjanteella, Lemlahdessa, Kainussa ja Eurakoskella.
Huhtikuussa 1575 Dorden on kuitattu kestittäneen tammanvartija Simon Perinpoikaa. Kestitys tapahtui kruunun asioissa nimismiehentaloissa. Viimeinen henkilökohtainen merkintä Urbanuksesta on maaliskuulta samalta vuodelta, joten tilan isännyyden siirtyminen Dordelle lienee tapahtunut maaliskuun lopussa tai huhtikuun alussa 1575. Vuoden 1576 kymmenysluettelon mukaan tilan isäntä oli Dorothea, mutta maakirjassa isännäksi ja nimismieheksi on vielä seuraavinakin vuosina merkitty Urbanus, vaikka hän oli jo kuollut. Vuonna 1577 Dorde päätti rahtikuljetuksen kuitin omien sanojensa mukaan edesmenneen poikansa Urbanus Henrikinpojan sinetillä. Samana vuonna häntä ensimmäistä kertaa kutsutaan nimismiehen tittelillä Simon Perinpojan kuitissa, ja sama mainita toistuu useasti myöhemmin. Kuiteista ei käy ilmi, oliko Dorde itse luku- ja kirjoitustaitoinen.
Viimeinen merkintä Dordesta on toukokuulta 1580, jonka jälkeen hän oli ilmeisesti kuollut. Urbanus vanhemman lisäksi Henrikin ja Dorden lapsia olivat Mårten, Urbanus nuorempi sekä ainakin kolme tytärtä, joiden nimiä ei tiedetä.
Vanhemmassa kirjallisuudessa Dorde Olofintytär on tulkittu virheellisesti Lavilan Urbanus Henrikinpojan vaimoksi, vaikka todellisuudessa Urbanus oli hänen poikansa.
DJI (yritys)

DJI Phantom -quadkopteri ilmassa
DJI, SZ DJI Technology Co tai Shenzhen DJI Sciences and Technologies Ltd,  on vuonna 2006 perustettu kiinalainen pienoisilma-aluksia, kameroita ja kameranvakauttimia valmistava yritys, joka tunnetaan parhaiten sen valmistamasta Phantom-quadkopterista. Muita tunnettuja tuotesarjoja on yrityksen Mavic, Matrice ja Agras -ilma-alukset. Lentävien laitteiden ulkopuolella yrityksellä on kännyköiden Osmo ja videokameroiden Ronin -vakauttimet. Yrityksen pääkonttori sijaitsee Shenzhenissä, Etelä-Kiinassa. Yrityksellä oli 2021 yli 70% osuudellaan  markkinajohtajan asema sekä kuluttaja-, että ammattikäyttöön suunnatuissa nelikopteriessa.
Tuotteet > Miehittämättömät ilma-alukset

Dji on yksi kuluttajille suunnattujen miehittämättömien ilma-alusten pioneereista. Yrityksen Phantom-sarjasta tuli suosittu, koska se popularisoi törmäyksentunnistuksen jolloin sillä oli helppo lentää, sekä siinä oli pitkän aikaa kertaluokkaa paremmat kamerat jolloin sitä pystyi käyttämään ammattikäytössä myös. Suurempina tuotantomäärinä se myös kykeni tuomaan edellämainitut ominaisuudet 1000-2000€ hintaluokkaan. Phantom-sarjan on korvasi kokoontaitettava ja painoltaan kevyempi Mavic-sarja.
Ammattikäytössä DJI julkaisi 2014 Inspire, joka oli suunnattu videokuvaamiseen. 2015 se julkaisi ensimmäiset Matrice ja Agras kopterinsa. Matrice oli suunnattu vaihdettavien kameroiden kuljetukseen ja Agras esimerkiksi torjunta-aineiden ja lannoitteiden levittämiseen.
Puhtaasti viihdekäyttöön Dji:llä on ollut Spark ja lapsille suunnattu ohjelmoitava Tello. 2021 Dji julkaisi oman vapaa- ja kilpalentoon suunnatun Dji FPV:n.
Flame Wheel kit: 2012, paino: 600g - 2400g
Phantom: 2013 - 2020, paino 1.1 - 1.3kg
Spreading Wings: 2014, paino: 4.7kg - 11kg
Inspire: 2014, 2020, paino:  2845g, 3440g
Matrice 2015-, 2017-: paino: 6kg - 10kg
Agras: 2015-, paino: 40kg - 80kg
Mavic-sarja: 2016-, paino 743g - 900g
Mavic Air -sarja: 2018 - , paino: 430g - 570g
Spark: 2017, paino 300g
Ryze Tello: 2018, paino 225g
Mavic mini -sarja: 2019, paino:  < 250g
FPV: 2021, paino 795g
Tuotteet > Palvelut

Skypixel
Aeroscope
Tuotteet > Kamerat ja vakauttimet

Zenmuse
Osmo
Ronin
Action
Tuotteet > Muut

Robomaster